Ria Stalman

Ria Stalman, fullt namn Maria Geertruida Stalman, () er ein nederlandsk tidlegare friidrettsutøvar frå Delft i Zuid-Holland som vart olympisk meister i diskoskasting i 1984.

Aktiv

mini|venstre|Ria Stalman i 1982

Stalman tevla både i diskoskasting og kulestøyt, den siste øvinga oftast berre i nasjonale stemne. I tida 1973-83 vann ti nederlandske meisterskap i diskoskast og sikra seg åra 1976-83 fem nasjonale meistertitlar i kulestøyt. I 1978 vann ho diskostevlinga under den nordamerikanske studentmeisterskapen (NCAA).

Frå våren 1981 til våren 1983 forbetra Stalman den nederlandske rekorden i diskoskast ei rekke gongar, og med til saman i kring ni meter, alle gongane i anten Tempe eller Walnut i USA.  Sist til 67,20 m i Walnut 24. april 1983. I OL-sesongen 1984 pynta ho på rekorden med få dagars mellomrom i juni, ho fekk målt 67,58 m i San Jose. Dagen etter sette ho også nederlandsk rekord i kule med eit støyt på 18,02 m. Men den store smellen kom 15. juli i Walnut, der ho under gunstige forhold smelte diskosen 71,22 meter. Fire veker seinare sikra ho seg gullmedaljen under sommarleikane 1984 i Los Angeles med eit bestekast på 65,36 m. Ho la opp etter 1984-sesongen,

Medaljar og plasseringar i internasjonale meisterskap
EM 1982 i Aten: Nr 12 – 58,48 m
VM 1983 i Helsinki: Nr 7 – 63,76 m
OL 1984 i Los Angeles: Gull i diskos – 65,36 m, framfor Leslie Deniz (64,86 m)

Doping
Vinteren 2016 fortalde Stalman at ho hadde brukt anabole steroidar i tida før OL 1984.

Kjelder
Denne artikkelen bygger på «Ria Stalman» frå ,  den 1. juli 2017.  
Denne artikkelen bygger på «Ria Stalman» frå ,  den 1. juli 2017.  


Kategori:Diskoskastarar
Kategori:Nederlandske friidrettsutøvarar
Kategori:Olympiske meistrar for Nederland
Kategori:Medaljevinnarar under sommar-OL 1984
Kategori:Nederlandske deltakarar under sommar-OL 1984
Kategori:Friidrettsutøvarar under sommar-OL 1984
Kategori:Folk frå Delft
Kategori:Dopingsaker i friidrett